Jebakan kanthi model kurungan relatif luwih aman amarga ora nggunakaké bahan kimia kang ana racuné.[2] Bathang tikus uga ora angél yèn diluru amarga tikus bakal mati ing njero perangakap, némplék ing lem utawa ing njero kurungan.[2] Saben kurungan bisa dileboni kurang luwih 15-20 tikus.[2] Tikus got kang ukuran awaké 25 cm uga bisa mlebu ing kurungan iki.[2] Kurungan tikus uga nduwèni kakurangan.[2] Kurungan tikus gampang dititéni tikus.[2] Umpamané ana tikus kang mlebu lan kajebak ing njero kurungan, wayah iku uga tikus liyané bisa ucul saka kurungan.[2] Tikus kang wis bisa metu mau bakal nduwèni akal lan ora bakal liwat ing area kurungan iku manéh.[2] Racun tikus bisa maténi tikus kanthi cepet.[2] Cara iki éféktif nalika populasi tikus akèh banget cacahé. Racun tikus wujudé bubuk lan nduwèni werna ireng.[2] Racun iki bisa diwuwurna ing panganan tikus kayata keju utawa kacang-kacangan.[2] Tikus banjur mangan panganan kang ana racuné mau banjur klenger yèn wis sak jam. Racun mau bakal ana reaksiné ing awak.[2] Gasangan nganggo racun tikus uga nduwèni kalemahan.[2] Tikus kadhang-kadhang ora mangan racuné yèn kancan wis mati gara-gara mangan gasangan mau.[2] Saliyané iku, tikus kang wis kena racun bakal mati saenggon-enggon saéngga bathang tikus bakal angél ditemukaké.[2] Biyasané bathang tikus ditemokaké yèn wis bosok lan wis mambu.[2] Ananging yèn ora cepet-cepet ditemokaké, bathang tikus bakal maragaké penyakit.[2]